**Intuitiivteaduste Kool** on Tallinnas ja Tartus tegutsev kool, mis õpetab teaduslikele eksperimentidele mitte alluvaid aineid.

Intuitiivteaduste Kooli eesmärgiks on õpilaste sensitiivsete võimete arendamine. Õpetatavate ainete hulka kuuluvad bioenergeetika, grafoloogia, tantra, tarokaartidega ennustamine, geštaltteraapia, neurolingvistiline programmeerimine, psühhomeetria, reiki, astroloogia, numeroloogia, pildamine, šamanism, feng shui jt.

Eri aegadel on kooli lektoriteks olnud Viljo Viljasoo, Ilmar Soomere, Ingvar Luhaäär, Veeliks Jalakas, Tiit Teras, Tõnu Aru, Janno Seeder, Rita Värnik, Milvi Koplus, Andres Klemet, Mercedes Merimaa, Rein Weber, Luule Viilma, Gunnar Aarma, Anti Kidron jt.

Õppeperiood jaguneb kevad- ja sügissemestriks. Kummagi semestri käigus õpetatav materjal on erinev ja semestrite läbimise järjekord pole tähtis.

Kooli astuda soovijatele korraldatakse vastuvõtukatse, kus mõõdetakse pendliga nende energiat. Vastu ei võeta inimesi, kellel katse korraldajad arvavad olevat väga tugeva negatiivse energia ja/või tugevad vaimsed häired.

Intuitiivteaduste Kool tegutseb alates 1990. aastate algusest. Kooli asutajaks ja vaimseks isaks on Ingvar Luhaäär.

Intuitiivteaduste Kool on aastatel 1994–2015 välja andnud sadakond raamatut.

Kriitika
--------

Intuitiivteaduste Kooli on mainitud portaalis skeptik.ee seoses portaali poolt välja antava Umbluu preemiaga. 2012. aasta Umbluu preemia määrati Viljo Viljasoole. Selleteemalises Martin Välliku artiklis öeldakse, et preemia aupaiste laieneb ka paljudele teistele isikutele ja institutsioonidele, sealhulgas Intuitiivteaduste Koolile.

Kooli nimevalikut on esitatud kui näidet sellest, kuidas esoteeriliste teadmiste õpetajad võtavad üle teaduslike struktuuride ja institutsioonide nimetusi, et nende kaudu tõsta enda usaldusväärsust ja kaalukust.

Viited
------

1. 1 2  Eva Luts (7. detsember 1996). "Intuitiivteaduste kool õpetab vaimsust, Energia ja vaimsus, Loomingulisus kui sensitiivsus, Kes on intuitiivteaduste kooli õpilased?". *Postimees.ee*. Originaali arhiivikoopia seisuga 26.07.2015. Vaadatud 26.07.2015.
2. 1 2  "Intuitiivteaduste Kooli vana koduleht". *www.hot.ee/ingvarl/intuitiiv.htm*. Originaali arhiivikoopia seisuga 5.03.2016. Vaadatud 26.07.2015.
3. ↑  Ingvar Luhaäär (19. august 2000). "Nõid, sa mine kooli!". *Õhtuleht*. Vaadatud 28.07.2015.
4. ↑  "Intuitiivteaduste Kool. Programm". Originaali arhiivikoopia seisuga 2.08.2015. Vaadatud 29.07.2015.
5. ↑  "Esimene õppepäev ja lisavastuvõtt Intuitiivteaduste Kooli". *Vikerkaaresild.ee*. 2013. Vaadatud 26.07.2015.
6. ↑  "Intuitiivteaduste päev Tartus ja vastuvõtt Intuitiivteaduste Kooli". *Kultuuriaken.tartu.ee*. 23.01.2014. Originaali arhiivikoopia seisuga 28.03.2014. Vaadatud 26.07.2015.
7. ↑  "Intuitiivteaduste kooli lugu". *www.raamatukoi.ee*. Vaadatud 26.07.2015.
8. ↑  "Otsing väljendi "Intuitiivteaduste kool" järgi". *www.raamatukoi.ee*. Originaali arhiivikoopia seisuga 4.03.2016. Vaadatud 28.07.2015.
9. ↑  Martin Vällik (31. aprill 2012). "Umbluu preemia 2012 – Viljo Viljasoo". *Skeptik.ee*. Vaadatud 26.07.2015. `{{netiviide}}`: kontrolli kuupäeva väärtust: `|aeg=` (juhend)
10. ↑  "Umbluu preemia" (allikas: www.skeptik.ee). Terviseleht Nr 20 (881), 22. mai 2012. Kasutatud 29.07.2015
11. ↑  Marko Uibu, Kristel Kivari (2012/01). "Inimese otsingud: vaimsus, usk ja (loodus)teadus". *Eesti Loodus*. Vaadatud 27.07.2015. `{{netiviide}}`: kontrolli kuupäeva väärtust: `|aeg=` (juhend)

Kirjandus
---------

* Ingvar Luhaäär. "Intuitiivteaduste kooli lugu". Tallinn: Intuitiivteaduste Kool, 2010. ISBN 9789949901722

Välislingid
-----------

* Intuitiivteaduste Kooli koduleht
* Intuitiivteaduste päeva naelaks kujuneb kompuuterravi. Sakala, 14.05.1999